Oficialusis leidinys L 183 , 14/07/1975 p. 0025 - 0046

specialusis leidimas suomių kalba: skyrius 13 tomas 4 p. 0134

specialusis leidimas graikų k.: skyrius 13 tomas 3 p. 0103

specialusis leidimas švedų kalba: skyrius 13 tomas 4 p. 0134

specialusis leidimas ispanų kalba: skyrius 13 tomas 4 p. 0130

specialusis leidimas portugalų kalba skyrius 13 tomas 4 p. 0130



Tarybos direktyva 1975 m.birželio 24 d. dėl valstybių narių įstatymų, susijusių su automatinėmis sumuojamosiomis svarstyklėmis, suderinimo (75/410/EEB) Europos Bendrijų taryba, atsižvelgdama į Europos ekonominės bendrijos steigimo sutartį, ypač į jos 100 straipsnį, atsižvelgdama į Komisijos pasiūlymą, atsižvelgdama į Europos Parlamento nuomonę [1], atsižvelgdama į Ekonomikos ir socialinių reikalų komiteto nuomonę [2], kadangi kiekviena valstybė narė skirtingas privalomąsias nuostatas taiko konvejerinių automatinių sumuojamųjų svarstyklių konstrukcijai ir jų kontrolės būdams, o tai trukdo prekiauti šiomis matavimo priemonėmis; kadangi dėl tos priežasties būtina suderinti šias nuostatas; kadangi 1971 m. liepos 26 d. Tarybos direktyva 71/316/EEB [3] dėl valstybių narių įstatymų, susijusių su bendromis matavimo priemonių ir metrologinės kontrolės metodų nuostatomis, suderinimo su pakeitimais, padarytais Stojimo aktu [4], nustato EEB modelio patvirtinimo ir EEB pirminės patikros tvarką; kadangi pagal šią direktyvą būtina nustatyti techninius reikalavimus, kurių reikia laikytis gaminant ir eksploatuojant automatines sumuojamąsias svarstykles, kad jas, patikrintas ir pažymėtas numatytomis EEB žymenimis bei simboliais, būtų galima be apribojimų importuoti, teikti rinkai ir naudoti, PRIĖMĖ ŠIĄ DIREKTYVĄ: 1 straipsnis Ši direktyva taikoma konvejerinėms automatinėms sumuojamosioms svarstyklėms. Šios svarstyklės aprašytos priedo I skyriaus 2 skirsnyje. 2 straipsnis Automatinės sumuojamosios svarstyklės, kurios gali būti žymimos EEB žymenimis ir simboliais, aprašytos priede. Joms taikomas EEB modelio patvirtinimas, ir jos pateikiamos EEB pirminei patikrai. 3 straipsnis Nė viena valstybė narė negali atsisakyti, drausti ar riboti EEB modelio patvirtinimo simboliu arba EEB pirminės patikros žymenimi pažymėtas automatines sumuojamąsias svarstykles teikti rinkai ar jas eksploatuoti, arba tai riboti. 4 straipsnis 1. Valstybės narės priima įstatymus ir kitus teisės aktus, kurie, įsigalioję per 18 mėnesių nuo pranešimo apie šią direktyvą, ją įgyvendina, ir apie tai nedelsdamos praneša Komisijai. 2. Valstybės narės užtikrina, kad šios direktyvos taikymo srityje priimtų nacionalinės teisės aktų pagrindinių nuostatų tekstai būtų pateikti Komisijai. 5 straipsnis Ši direktyva skirta valstybėms narėms. Priimta Liuksemburge, 1975 m. birželio 24 d. Tarybos vardu Pirmininkas G. Fitzgerald [1] OL C 2, 1974 1 9, p. 63. [2] OL C 8, 1974 1 31, p. 6. [3] OL L 202, 1971 9 6, p. 1. [4] OL L 73, 1972 3 27, p. 14. -------------------------------------------------- PRIEDAS I SKYRIUS APIBRĖŽIMAI IR TERMINAI 1. SVARSTYKLIŲ KLASIFIKAVIMAS PAGAL VEIKIMO BŪDĄ 1.1. Automatinės svarstyklės Svarstyklės, sveriančios be operatoriaus įsikišimo ir pačios pradedančios jų atliekamą automatiškai vykstantį procesą. 1.2. Neautomatinės svarstyklės Svarstyklės, kuriomis sveriant turi dalyvauti operatorius, visų pirma svėriniui ant svarstyklių svėrinio laikiklio padėti ir (arba) nuimti bei rezultatams nustatyti. 2. APIBRĖŽIMAS Konvejerinės automatinės sumuojamosios svarstyklės yra automatinės svarstyklės, kurios nustato biriojo arba nesupakuoto produkto masę be sistemingo suskirstymo į dalis, esant nenutrūkstamam konvejerio juostos judėjimui. Šiame priede šios svarstyklės sutrumpintai vadinamos "konvejerinėmis svarstyklėmis". 3. TERMINAI 3.1. Bendrosios nuostatos Šioje direktyvoje aptariamoms konvejerinėms svarstyklėms taikomi terminai, neprieštaraujantys šio priedo 2 bei 3 skirsniams ir 1973 m. lapkričio 19 d. Tarybos direktyvos 73/360/EEB [1] dėl valstybių narių įstatymų, susijusių su neautomatinėmis svarstyklėmis, suderinimo priedo 1 ir 2 skirsniams. 3.2. Klasifikavimas 3.2.1. Pagal sumavimo būdą 3.2.1.1. Sudedančios: konvejerinės svarstyklės, kurių sumuotuvas paeiliui sudeda dalinius svėrinius, kurių kiekvienas atitinka apibrėžtą konvejerio juostos poslinkį. 3.2.1.2. Integruojančios: konvejerinės svarstyklės, kurių sumuotuvas atlieka vienetiniam juostos ilgiui tenkančio svėrinio ir konvejerio juostos judėjimo greičio sandaugos integravimą pagal laiką. 3.2.2. Pagal svėrinio laikiklio tipą 3.2.2.1. Su svėrimo platforma: konvejerinės svarstyklės, kuriose svėrinio laikiklį sudaro tik viena konvejerio dalis, vadinama "svėrimo platforma". 3.2.2.2. Su juostiniu svėrinio laikikliu: konvejerinės svarstyklės, kuriose svėrinio laikiklį sudaro visa konvejerio juosta. 3.3. Komponentai 3.3.1. Pagrindiniai komponentai 3.3.1.1. Juostinis konvejeris: įtaisas, skirtas transportuoti produktą, naudojant juostą, uždėtą ant apie savo ašį besisukančių ritinėlių. 3.3.1.1.1. Laikantieji ritinėliai: ritinėliai, kurie laiko konvejerio juostą nejudančiame rėme. 3.3.1.1.2. Svėrimo ritinėliai: ritinėliai, kurie laiko konvejerio juostą ir yra susieti su svėrimo įtaiso svėrinio laikikliu. 3.3.1.2. Svėrimo įtaisas: Neautomatinės svarstyklės ar jų dalis arba kitoks įtaisas, teikiantis informaciją apie svėrinio masę. 3.3.1.3. Juostos poslinkio keitlys: konvejerio įtaisas, teikiantis informaciją apie apibrėžtą juostos poslinkį arba apie juostos judėjimo greitį. 3.3.1.3.1. Poslinkio jutiklis: Nuolat su konvejerio juosta susieta juostos poslinkio keitlio dalis. 3.3.1.4. Sumuotuvas: įtaisas, atliekantis dalinių svėrinių sumavimą arba vienetiniam juostos ilgiui tenkančio svėrinio ir juostos judėjimo greičio sandaugos integravimą, remiantis informacija, kurią teikia svėrimo įtaisas ir poslinkio keitlys. 3.3.1.5. Sumavimo rezultato rodytuvas: įtaisas, gaunantis informaciją iš sumuotuvo ir rodantis perkelto svėrinio masę. 3.3.1.5.1. Visuminio sumavimo rezultato rodytuvas be nulio statos įtaiso: įtaisas, rodantis visuminę visų perkeltų svėrinių masę. 3.3.1.5.2. Dalinio sumavimo rezultato rodytuvas su nulio statos įtaisu: įtaisas, rodantis per tam tikrą laiko tarpą perkeltų svėrinių masę. 3.3.1.5.3. Papildomasis sumavimo rezultato rodytuvas: statos sumavimo rezultato rodytuvas, kurio skalės padalos vertė yra didesnė už visuminio sumavimo rezultato rodytuvo padalos vertę ir kuris skirtas visuminei svėrinio masei, išmatuotai per pakankamai ilgą laiko tarpą, rodyti. Šiame rodytuve gali būti įmontuotas nulio statos įtaisas. 3.3.1.5.4. Kontrolinis sumavimo rezultato rodytuvas: kontrolei skirtas įtaisas su mažesne nei visuminio sumavimo rezultato rodytuvo padalos verte. 3.3.1.6. Nulio statos įtaisas: įtaisas, kuriuo galima nustatyti nulinį sumavimo rezultatą, kai tuščias konvejeris padaro sveikąjį apsisukimų skaičių; nulio statos įtaisas gali būti neautomatinis, pusiau automatinis arba automatinis. 3.3.1.6.1. Nulinės sumos rodytuvas (nulio rodytuvas): su statos sumavimo rezultato rodytuvu nesusijęs, tačiau su nulio statos įtaisu sujungtas rodytuvas, kuriuo galima kontroliuoti nulio statą, kai konvejerio juosta nėra apkrauta. 3.3.1.6.2. Neautomatinis nulio statos įtaisas: įtaisas, kuriuo operatorius gali stebėti, nustatyti nulį ir patikrinti nulio statą. 3.3.1.6.3. Pusiau automatinis nulio statos įtaisas: 3.3.1.6.3.1. įtaisas, kuris, paleistas ranka, automatiškai nustato konvejerinių svarstyklių nulį, arba 3.3.1.6.3.2. įtaisas, kuris, paleistas ranka, rodo vertę, pagal kurią reikia sureguliuoti nulio statos įtaisą. 3.3.1.6.4. Automatinis nulio statos įtaisas: įtaisas, kuris nedalyvaujant operatoriui nustato konvejerinių svarstyklių nulį, kai juda tuščia juosta. 3.3.2. Pagalbiniai komponentai 3.3.2.1. Akimirkinių svėrinių rodytuvas: įtaisas, bet kurią akimirką rodantis svėrimo įtaisą veikiančio svėrinio masę. 3.3.2.2. Medžiagos srauto rodytuvas: įtaisas, kiekvieną akimirką rodantis medžiagos srautą, išreikštą per vienetinį laiko tarpą perkelto produkto mase arba procentine didžiausiojo medžiagos srauto verte. 3.3.2.3. Veikimo kontrolės įtaisai: įtaisai, kuriais galima kontroliuoti tam tikras funkcijas, yra skirti visų pirma: - imituoti nuolatinio svėrinio poveikį, kai juosta tuščia (nulio kontrolės įtaisas su papildoma mase), - arba palyginti du integravimo veiksmus, atliktus su tuo pačiu vienetiniam juostos ilgiui tenkančiu svėriniu ir per tą patį laiko tarpą, - arba parodyti, kad yra viršijama didžiausia ribinė masė arba viršytas didžiausias medžiagos srautas, - arba atkreipti vartotojo dėmesį į konvejerinių svarstyklių, ypač jų elektrinės įrangos, veikimo sutrikimą. 3.3.2.4. Medžiagos srauto reguliatorius: įtaisas, užtikrinantis užprogramuotą medžiagos srautą. 3.3.2.5. Išankstinės statos įtaisas: įtaisas, kuris sustabdo produkto tiekimą į konvejerį, kai suminė masė pasiekia iš anksto nustatytą vertę. 3.3.2.6. Poslinkio imitatorius: juostos poslinkiui imituoti skirtas papildomas patikros įtaisas, naudojamas atliekant bandymus su konvejerinėmis svarstyklėmis be paties konvejerio. 4. METROLOGINĖS CHARAKTERISTIKOS 4.1. Sumavimo rodytuvo padalos vertė Vertė, išreikšta masės vienetais, atitinkanti: - susumuotos masės skalės mažiausios padalos vertę (dt) tolydžiojo (analoginio) rodymo atveju, - susumuotos masės dviejų gretimų verčių skirtumui (dtd) diskrečiojo (skaitmeninio) rodymo atveju. 4.2. Nulinės sumos rodytuvo (nulio rodytuvo) padalos vertė (do) Nulinės sumos rodytuvo skalės padalos vertė (do), išreikšta masės vienetais, yra lygi: - nulinės sumos rodytuvo skalės mažiausios padalos vertei tolydžiojo (analoginio) rodymo atveju, - nulinės sumos rodytuvo dviejų gretimų verčių skirtumui diskrečiojo (skaitmeninio) rodymo atveju. 4.3. Svėrimo dalies ilgis (L) Atstumas tarp svėrimo platformos kraštuose esančių svėrimo ritinėlių ašių, prie kurio pridedama po pusę atstumo, kuris yra tarp šių ritinėlių ašių ir artimiausių konvejerio laikančiųjų ritinėlių ašių. 4.4. Svėrimo ciklas Veikimo fazių visuma, susijusi su kiekvienu dalinio svėrinio pridėjimu, kai pirmą kartą sumuotuvo įtaisai grįžta į tą pačią padėtį arba yra tos pačios būsenos, kaip ir pradinę akimirką. 4.5. Svėrimo įtaiso didžiausioji (max) ir mažiausioji (min) ribinė masė 4.5.1. Didžiausioji ribinė masė Didžiausia akimirkinė ant konvejerio juostos esančio svėrinio masė, kurią svėrimo įtaisas gali išmatuoti. 4.5.2. Mažiausioji ribinė masė Ant konvejerio juostos esančio svėrinio masė, žemiau kurios sumuojamojo svėrimo rezultatų santykinė paklaida gali būti labai didelė. 4.5.3. Svėrimo įtaiso matavimo sritis Intervalas tarp mažiausiosios ir didžiausiosios ribinių masių. 4.6. Didžiausias (Qmax) ir mažiausias (Qmin) medžiagos srautas 4.6.1. Didžiausias medžiagos srautas Didžiausias medžiagos srautas yra srautas, susidarantis esant didžiausiajai ribinei svėrimo įtaiso masei ir didžiausiam numatytam juostos greičiui. 4.6.2. Mažiausias medžiagos srautas Medžiagos srauto vertė, žemiau kurios svėrimo rezultatai gali būti apibūdinami per daug didelėmis santykinėmis paklaidomis. 4.7. Vidutinis bandymo medžiagos srautas (Qe) Susumuotos masės (C) ir bandymo trukmės (t) dalmuo: Q = Ct 4.8. Mažiausia susumuotoji masė Mažiausia susumuota produkto masė, žemiau kurios svėrimo rezultato paklaida gali būti didesnė už didžiausias leidžiamąsias paklaidas, susijusias su bet kuriuo medžiagos srautu, esančiu tarp mažiausiojo ir didžiausiojo srauto. 4.9. Didžiausia vienetinio juostos ilgio svėrinio masė Didžiausiosios ribinės svėrimo įtaiso ir svėrimo dalies ilgio dalmuo: MaxL II SKYRIUS METROLOGINIAI REIKALAVIMAI 5. TIKSLUMO KLASIŲ SRITIES RIBŲ NUSTATYMAS 5.1. Tikslumo klasės Konvejerinės svarstyklės skirstomos į dvi tikslumo klases: 1 klasė, 2 klasė. 5.2. Klasifikavimas Konvejerinės svarstyklės klasifikuojamos pagal jų metrologines charakteristikas ir savybes. 5.2.1.1 klasės charakteristikos 5.2.1.1. Sumavimo skalės padalos vertė: sumavimo skalės padalos vertė yra: - mažesnė arba lygi 12000 daliai svėrinio masės, kuri per vieną valandą gali būti susumuota, esant didžiausiam medžiagos srautui, - didesnė arba lygi 150000 tos pačios svėrinio masės. 5.2.1.2. Nulinės sumos rodytuvo padalos vertė (do): Būdama ne didesnė nei sumavimo rezultato rodytuvo padalos vertė yra: - analoginių nulinės sumos rodytuvų – mažesnė arba lygi per vieną valandą, esant didžiausiam medžiagos srautui, perkelto produkto 120000 daliai, - skaitmeninių nulinės sumos rodytuvų – mažesnė arba lygi 140000 šios vertės daliai 5.2.2.2 klasės charakteristikos 5.2.2.1. Sumavimo rezultato rodytuvo padalos vertė: - rezultato rodytuvo padalos vertė yra:– mažesnė arba lygi per vieną valandą esant didžiausiam medžiagos srautui, perkelto produkto 11000 daliai, - didesnė arba lygi 125000 šios vertės daliai. 5.2.2.2. Nulinės sumos rodytuvo padalos vertė (do): Būdama ne didesnė nei sumavimo rezultato rodytuvo padalos vertė yra: - analoginių nulinės sumos rodytuvų – mažesnė arba lygi per vieną valandą esant didžiausiam medžiagos srautui, perkelto produkto 110000 daliai, - skaitmeninių nulinės sumos rodytuvų – mažesnė arba lygi 120000 šios vertės daliai. 5.2.3. Padalų verčių pavidalas Padalos vertės yra šių pavidalų: 1,10n, 2,10n, 5,10n; čia n – teigiamas ar neigiamas sveikasis skaičius arba nulis; tačiau nulinės sumos rodytuvo ir kontrolinio rodytuvo padalų vertės neprivalo atitikti šį reikalavimą. 5.2.4. Konvejerinės svarstyklės, kuriose įtaisytas nulinės sumos rodytuvas su papildoma mase 5.2.1.2, 5.2.2.2 ir 5.2.3 punktuose nustatytos sąlygos, taikomos nulinės sumos rodytuvui, tinka ir veikimo kontrolės rodytuvui. 5.2.5. Mažiausias medžiagos srautas Mažiausias medžiagos srautas sudaro 20 % didžiausio medžiagos srauto. 6. DIDŽIAUSIOS LEIDŽIAMOSIOS PAKLAIDOS Kai konvejerinės svarstyklės be svėrinio tiksliai nustatytos nuliui, teigiamų ar neigiamų leidžiamųjų paklaidų ribos yra lygios toliau nurodytoms vertėms, kai susumuotoji masė lygi arba didesnė už mažiausią susumuotąją masę. 6.1. Didžiausios leidžiamos paklaidos atliekant EEB pirminę patikrą 6.1.1.1 klasė 0,5 % suminės masės, kai medžiagos srautas yra nuo 20 % iki 100 % didžiausio medžiagos srauto. 6.1.2.2 klasė 1 % suminės masės, kai medžiagos srautas yra nuo 20 % iki 100 % didžiausio medžiagos srauto. 6.2. Didžiausios leidžiamosios paklaidos eksploatuojant 6.2.1.1 klasė 1 % suminės masės, kai medžiagos srautas yra nuo 20 % iki 100 % didžiausio medžiagos srauto. 6.2.2.2 klasė 2 % suminės masės, kai medžiagos srautas yra nuo 20 % iki 100 % didžiausio medžiagos srauto. 7. DIDŽIAUSIŲ LEIDŽIAMŲJŲ PAKLAIDŲ TAIKYMO SĄLYGOS 7.1. Kai kontrolinis rodytuvas yra skaitmeninis, didžiausios leidžiamosios paklaidos padidinamos šio įtaiso vienos padalos verte. 7.2. Kai konvejerinėse svarstyklėse yra įtaisyta keletas sumavimo rezultato rodytuvų, kiekviename jų rodomų svėrimo rezultatų paklaidos neturi viršyti didžiausių leidžiamųjų paklaidų. Dviejų vienodų produkto kiekių svėrimo rezultatų skirtumas turi būti mažesnis arba lygus: - skaitmeninio rodytuvo padalos vertei, kai rezultatai pateikiami dviem skaitmeniniais rodytuvais, - absoliučiajai leidžiamosios paklaidos vertei, kai rezultatai pateikiami dviem analoginiais rodytuvais, - didesnei iš šių dviejų verčių: - absoliučiajai leidžiamosios paklaidos vertei arba - skaitmeninio įtaiso padalos vertei; kai rezultatai pateikiami analoginiu ir skaitmeniniu rodytuvais. 7.3. Bandymai, atliekami modeliavimo būdu 7.3.1. Didžiausios leidžiamosios teigiamos arba neigiamos paklaidos per bandymus, atliekamus modeliavimo būdu 7.3.1.1.1 klasė: kai medžiagos srautas yra nuo 5 % iki 20 % didžiausio medžiagos srauto: 0,07 % susumuotos svėrinio masės, kuris būtų pernešamas esant didžiausiam medžiagos srautui viso bandymo metu; kai medžiagos srautas yra nuo 20 % iki 100 % didžiausio medžiagos srauto: 0,35 % susumuotos svėrinio masės. 7.3.1.2.2 klasė: kai medžiagos srautas yra nuo 5 % iki 20 % didžiausio medžiagos srauto: 0,14 % susumuotos svėrinio, kuris būtų pernešamas esant didžiausiam medžiagos srautui viso bandymo metu, masės; kai medžiagos srautas yra nuo 20 % iki 100 % didžiausio medžiagos srauto: 0,7 % susumuotos svėrinio masės. 7.3.2. Poslinkių imitatorius Imituojant bandymui reikalingus poslinkių greičius, santykinė paklaida, susijusi su imitavimu, negali viršyti 20 % susumuotai svėrinio masei leidžiamos paklaidos. Ši paklaida įsiskaito kaip leidžiamosios paklaidos dalis. 7.3.3. Dviejų rezultatų skirtumas, susidarantis dėl imituojamo greičio svyravimų Poslinkių imitatoriumi imituojamų greičių, kurie atitinka gamintojo numatytus konvejerio juostos greičius, pokyčiams neviršijant 10 % juostos greičio, bandymų rezultatų santykinės paklaidos pokyčiai neturi viršyti 1/5 leidžiamosios paklaidos, nurodytos 7.3.1 punkte. 7.3.4. Dviejų rezultatų skirtumas, susidarantis keičiant to paties svėrinio padėjimo vietą To paties krovinio padėjimo vietą keičiant svėrimo įtaiso konstrukcijos galimybių ribose, dviejų rezultatų skirtumas negali būti didesnis nei absoliučioji leidžiamosios paklaidos vertė. 7.3.5. Nulio stata Esant apkrovai, neišeinančiai už nulio statos įtaiso srities ribų, svėrimo rezultatai, gauti po konvejerinių svarstyklių nulio statos, turi būti susumuotos masės leidžiamųjų paklaidų ribose. 7.3.6. Paveikieji veiksniai 7.3.6.1. Temperatūra: Esant bet kuriai iš esmės pastoviai temperatūrai nuo – 10 oC iki + 40 oC, konvejerinės svarstyklės turi atitikti reikalavimus pagal leidžiamąją paklaidą, prieš tai nustačius nulį. Tačiau ypatingais vartojimo atvejais šių konvejerinių svarstyklių temperatūros sritis gali būti kitokia nei nurodyta aukščiau. Tokiais atvejais sritis turi apimti bent 30 oC, ir tai turi būti nurodyta duomenų lentelėse. Bandymų metu temperatūra laikoma iš esmės pastovia, jei ji svyruoja ne daugiau kaip 5 oC/h. Konvejerinės svarstyklės turi būti tokios, kad, esant 10 oC temperatūros pokyčiui ir temperatūros kitimo spartai ne didesnei kaip 5 oC/h, jų nulio rodmenys arba kontrolinė vertė, kai svarstyklėse yra įrengtas nulio kontrolės įtaisas su papildoma mase, nekistų daugiau kaip: 0,07 % – 1 klasės, 0,14 % – 2 klasės, susumuotos svėrinio, kuris būtų pernešamas esant didžiausiam medžiagos srautui viso bandymo metu, masės. 7.3.6.2. Elektros maitinimo šaltinio poveikis: konvejerinės svarstyklės turi atitikti reikalavimus pagal leidžiamąsias paklaidas be tarpinės nulio statos, kai elektros tiekimas svyruoja neperžengdamas šių ribų: - nuo – 15 % iki + 10 % vardinės įtampos, - nuo – 2 % iki + 2 % vardinio dažnio. 7.3.6.3. Kiti paveikieji veiksniai: Normaliomis naudojimo sąlygomis konvejerinės svarstyklės turi atitikti reikalavimus pagal leidžiamąsias paklaidas, kai jas veikia kitokie nei 7.3.6.1 ir 7.3.6.2 punktuose nurodyti paveikieji veiksniai, atsirandantys dėl jų įrengimo sąlygų (vibracijos, atmosferos sąlygų ir pan.). 7.3.7. Metrologinės charakteristikos 7.3.7.1. Pakartojamumas: Dviejų rezultatų, gautų esant vienodoms sąlygoms ir svėrimo įtaisą apkrovus tokia pat apkrova, skirtumas neturi būti didesnis negu absoliučioji leidžiamosios paklaidos vertė. 7.3.7.2. Sumuotuvo skyra: Kai medžiagos srautas yra tarp mažiausio ir didžiausio srauto verčių ir kai du svėriniai skiriasi vienas nuo kito verte, lygia šį svėrinį atitinkančiai leidžiamąjai paklaidai, svėrimo rezultatų skirtumas turi būti lygus bent pusei apskaičiuotosios vertės, atitinkančios svėrinių masių skirtumą. 7.3.7.3. Nulio rodytuvo skyra: po 3 minutes trunkančių bandymų gautų rezultatų skirtumas turi būti akivaizdus, kai svėrimo įtaisas yra apkrautas ir neapkrautas, uždėtas arba nuimtas svėrinys, kuris sudaro didžiausios ribinės masės: 0,1 % – 1 klasės, 0,2 % – 2 klasės svarstyklių. 7.3.7.4. Nulio pastovumas: 7.3.7.4.1. Trumpalaikis pastovumas: Po 3 minutes trunkančių 5 bandymų, esant neapkrautam svėrimo įtaisui, didžiausio ir mažiausio rezultatų skirtumas neturi viršyti per valandą nustatytos suminės masės, esant didžiausiam medžiagos srautui, dalies: 0,0025 % – 1 klasės, 0,005 % – 2 klasės svarstyklių. 7.3.7.4.2. Ilgalaikis pastovumas: 7.3.7.4.1 punkte aprašyti bandymai kartojami po trijų valandų tuščiosios veikos nekintančiomis bandymo sąlygomis bei be tarpinės nulio statos: - mažiausio ir didžiausio gautų rezultatų skirtumas neturi viršyti 7.3.7.4.1 punkte nustatytų ribų, - skirtumas tarp gauto paties mažiausio ir paties didžiausio rezultato (pagal 7.3.7.4.1 punktą ir pirmąją šio punkto įtrauką) neturi viršyti per 1 valandą nustatytos suminės masės, esant didžiausiam medžiagos srautui, dalies: 0,0035 % – 1 klasės, 0,007 % – 2 klasės svarstyklių. 7.3.7.5. Papildomi suminės masės rodytuvai: papildomi sumuotuvai: - neturi turėti poveikio svarstyklių veikimui, - turi būti sukonstruoti taip, kad jais gaunami rezultatai būtų teisingi. 7.3.7.6. Konvejerinės svarstyklės, kuriose įtaisytas nulio kontrolės įtaisas su papildoma mase: konvejerinių svarstyklių, kuriose įtaisytas nulio kontrolės įtaisas su papildoma mase, nulio kontrolės įtaiso bandymams taikomos 7.3.7.3 ir 7.3.7.4 punktų nuostatos; didžiausi leidžiamieji nuokrypiai nuo kontrolinės vertės skaičiuojami atsižvelgiant į šias nuostatas. 7.4. Bandymai svarstyklių įrengimo vietoje Leidžiamųjų paklaidų ribos taikomos visiems produkto kiekiams, ne mažesniems kaip mažiausia susumuota masė. 7.4.1. Poslinkio jutiklis Poslinkio jutiklis turi būti toks, kad juostos judėjimas būtų perduodamas be slydimo. 7.4.2. Kontrolinės svarstyklės Produktų, naudojamų konvejerinių svarstyklių bandymams, svėrimui turi būti naudojamos svarstyklės, kuriomis galima įvertinti suminę masę su paklaida, neviršijančia 20 % leidžiamosios konvejerinių svarstyklių paklaidos. 7.4.3. Mažiausios susumuotos masės vertė Mažiausia susumuotoji masė turi būti bent jau lygi didžiausiai iš šių trijų verčių: - masei svėrinio, perkelto per vieną juostos apsisukimą, esant didžiausiam medžiagos srautui, - 2 % per 1 valandą nustatytos suminės masės, esant didžiausiam medžiagos srautui arba sumuotuvo 200 padalų 1 klasės atveju, - 1 % per 1 valandą nustatytos suminės masės, esant didžiausiam medžiagos srautui arba sumuotuvo 100 padalų 2 klasės atveju. 7.4.4. Metrologinės charakteristikos 7.4.4.1. Santykinių paklaidų svyravimai: kelių rezultatų, gautų esant praktiškai vienodiems medžiagos srautams ir apytiksliai tokiems pat produktų kiekiams bei toms pačioms sąlygoms, santykinių paklaidų skirtumas neturi viršyti absoliučiosios leidžiamosios paklaidos vertės. 7.4.4.2. Nulio statos leidžiamosios paklaidos: po atliktų pilnų juostos apsisukimų nulio rodytuvo rodmuo neturi viršyti šių, esant didžiausiam medžiagos srautui per visą bandymą susumuojamos svėrinio masės, dalių procentais: 0,1 % – 1 klasės, 0,2 % – 2 klasės svarstyklių. 7.4.4.3. Nulio rodytuvo skyra: po bandymų, atitinkančių juostos pilnus apsisukimus ir trunkančių ne ilgiau kaip po tris minutes, gautų rezultatų skirtumas turi būti akivaizdus, kai svėrimo įtaisas yra apkrautas ir neapkrautas, uždėtas arba nuimtas svėrinys, kuris sudaro didžiausios ribinės masės: 0,1 % – 1 klasės, 0,2 % – 2 klasės svarstyklių. 7.4.4.4. Nulio pastovumas: penkių bandymų, atitinkančių pilnus juostos apsisukimus ir trunkančių kiek galima tiksliau tris minutes bei esant neapkrautam svėrimo įtaisui, metu gautų mažiausio ir didžiausio rezultatų skirtumas neturi viršyti šių, esant didžiausiam medžiagos srautui, per valandą nustatytos suminės masės dalių procentais: 0,0035 % – 1 klasės; 0,007 % – 2 klasės svarstyklių. 7.4.4.5. Svarstyklės, kuriose įtaisytas nulio kontrolės statos įtaisas su papildoma mase: konvejerinėms svarstyklėms, kuriose įrengtas nulio kontrolės statos įtaisas su papildoma mase, tinka 7.4.4.2, 7.4.4.3 ir 7.4.4.4 punktų nuostatos; didžiausi leidžiamieji kontrolinės vertės nuokrypiai apskaičiuojami remiantis šiomis nuostatomis; konvejerinės svarstyklės, kuriose įrengtas nulio kontrolės statos įtaisas su papildoma mase, atitinkančią 20 % svėrimo įtaiso didžiausiosios ribinės masės, turi atitikti 7.4.4.2 punkte pateiktas nulio tikrinimo nuostatas. 7.5. Svarbiausių metrologinių reikalavimų apibendrinimo lentelė | 1 KLASĖ | 2 KLASĖ | Sumuotuvo padalos vertė (dt arba dtd) (žr. 5.2) | Cmax50000 ≤ dt arba dtd ≤ Cmax2000 | Cmax25000 ≤ dt arba dtd ≤ Cmax1000 | Nulio rodytuvo padalos vertė (do) (žr. 5.2) | Analoginis rodytuvas d0≤ Cmax20000 | Analoginis rodytuvas d0≤ Cmax10000 | Skaitmeninis rodytuvas d0≤ Cmax40000 | Skaitmeninis rodytuvas d0≤ Cmax20000 | ir d0 ≤ dt arba dt | ir d0 ≤ dt arba dtd | Didžiausios leidžiamosios paklaidos: | | | — per EEB pirminę patikrą (žr. 6.1) | 0,5 % C | 1 % C | — eksploatuojant (žr. 6.2.) | 1 % C | 2 %C | Didžiausių leidžiamųjų paklaidų taikymas (žr. 7) Bandymai, atliekami modeliavimo būdu (žr. 7.3) | | | Didžiausios leidžiamosios paklaidos (žr. 7.3.1): | | | — kai Qmax20 ≤ Q ≤ Qmax5 | 0,07 % Q max × t | 0,14 % Qmax × t | — kai Qmax5 ≤ Q ≤ Qmax | 0,35 % C | 0,7 %C | Temperatūra (žr. 7.3.6.1) Nulio rodmenų pokytis, pakitus temperatūrai 10 oC | 0,07 % Qmax × t | 0,14 % Qmax × t | Nulio statos rodytuvo skyra (žr. 7.3.7.3) | Skirtumas tarp rezultatų, gautų per bandymą be svėrinio ir su svėriniu: | | 0,1 % max | 0,2 % max | | Turi būti akivaizdus | Nulio pastovumas (žr.7.3.7.4): | Trijų minučių trukmės bandymams | — trumpalaikis pastovumas, | Pokytis ≤ 0,0025 % Cmax | Pokytis ≤ 0,005 % Cmax | — ilgalaikis pastovumas | Pokytis ≤ 0,0035 % Cmax | Pokytis ≤ 0,007 % Cmax | Bandymai įrengimo vietoje (žr. 7.4) | | | Mažiausios susumuotos masės vertė (žr. 7.4.3) | ≥ 1 juostos apsisukimas, kai Qmax | ≥ 2 % Cmax | | ≥ 200 dt arba dtd | ≥ 1 juostos apsisukimas, kai Qmax | | ≥ 1 % Cmax | ≥ 100 dt arba dtd | Nulio statos rodytuvo skyra (žr.7.4.4.3) | Skirtumas tarp rezultatų, gautų be svėrinio ir su svėriniu: | | 0,1 % max | 0,2 % max | | Turi būti akivaizdus | Nulio pastovumas (žr. 7.4.4.4): | Bandymams, trunkantiems kiek galima tiksliau tris minutes ir atitinkantiems pilnus juostos apsisukimus | — stabilumas (trumpalaikis) | Pokytis ≤ 0,0035 % Cmax | Pokytis ≤ 0,007 % Cmax | C = susumuota masė. t = bandymo trukmė valandomis. Cmax = per vieną valandą susumuota masė, esant didžiausiam medžiagos srautui. III SKYRIUS TECHNINIAI REIKALAVIMAI 8. SUDĖTIS Konvejerinės svarstyklės susideda iš: - juostinio konvejerio, - svėrimo įtaiso, - juostos poslinkių jutiklio, - sumuotuvo, - sumavimo rezultato rodytuvo, - nulio statos įtaiso. Konvejerinių svarstyklių nulio statos įtaise turi būti įrengtas nulio rodytuvas, atskirai nuo sumavimo rezultato rodytuvo, arba nulio kontrolės įtaisas su papildoma mase, jei statos: - sumavimo rezultato rodytuvas rodo tik teigiamas vertes arba - sumavimo rezultato rodytuvo padalos vertė yra didesnė negu 5.2.1.2 punkte nurodyta 1 klasei ir 5.2.2.2 punkte 2 klasei nulio rodytuvo padalos vertė. 8.1. Eksploatacinis saugumas 8.1.1. Savybių, leidžiančių nesąžiningą svarstyklių naudojimą, draudimas Konvejerinės svarstyklės neturi turėti tokių savybių, kurios sudarytų galimybę nesąžiningai jomis naudotis. 8.1.2. Neteisingo sureguliavimo ar atsitiktinio gedimo išvengimas Ir mechaninės, ir elektromechaninės konvejerinės svarstyklės turi būti sukonstruotos taip, kad normaliomis sąlygomis būtų išvengta jų neteisingo sureguliavimo ar gedimo, kurie nebūtų lengvai pastebimi. 8.1.3. Konvejerinių svarstyklių valdymo įtaisų apsauga Konvejerinių svarstyklių valdymo įtaisai turi būti sukonstruoti taip, kad normaliomis sąlygomis jie negalėtų būti nustatyti į kitas padėtis negu numatyta, nebent jei esant neteisingoms jų padėtims nevyktų jokių rodmenų rodymas ar jų spausdinimas. 8.1.4. Sumavimo rezultato rodytuvuose, kurie įrengiami tam tikru nuotoliu nuo svarstyklių, turi būti įmontuojami 8.8 punktą atitinkantys įtaisai. 8.2. Juostiniai konvejeriai 8.2.1. Konvejerinės svarstyklės, kuriose konvejeris yra svėrimo įtaiso dalis Konvejeris turi būti tvirtai sukonstruotas ir sudaryti stabilią konstrukciją. Jei ritinėlių laikiklis yra vienintelis svertas, perduodantis svėrinio poveikį svėrimo įtaisui, tai sveriamas produktas turi būti nukreipiamas ant šio sverto. 8.2.2. Konvejerinės svarstyklės su svėrimo platforma Konvejerio rėmai turi būti tvirtai sukonstruoti. Konvejerio linija kiekviename išilginiame pjūvyje turi būti tokios formos, kad juosta nuolat gulėtų ant svėrimo ritinėlių, ir taip būtų užtikrinamas teisingas svėrimas. Jei reikia, konvejeryje įmontuojamas juostos valymo įtaisas, kurio padėtis ir veikimas neturi daryti poveikio svėrimo rezultatams. 8.2.3. Specialios įrengimo sąlygos Konvejerinės svarstyklės sukonstruojamos taip, kad dėl konvejerio linijos įrengimo, juostos savybių ir jos įrengimo būdo bei produkto tiekimo būdo neatsirastų svėrimo paklaidų. 8.2.3.1. Konvejerio ritinėliai: prireikus įrengiama veiksminga apsaugos nuo korozijos ir užsikimšimo sistema; tos pačios grupės ritinėlių viršutinės sudaromosios praktiškai turi būti toje pačioje plokštumoje; ritinėliai turi būti įrengti taip, kad produktas negalėtų nuslysti. 8.2.3.2. Konvejerio juosta: 8.2.3.2.1. Konvejerio juostos vienetinio ilgio masė: juostos vienetinio ilgio masė praktiškai turi būti pastovi; sujungimai neturi sukelti jokių veikimo sutrikimų; 8.2.3.2.2. Juostos greitis ir ilgis turi būti tokie, kad nulį būtų galima patikrinti ne ilgiau kaip per tris minutes, tačiau: jei šios nuostatos įvykdyti negalima, konvejerinėse svarstyklėse turi būti įrengtas pusiau automatinis ar automatinis nulio statos įtaisas. 8.2.3.2.3. Juostos greitis neturi kisti daugiau kaip 5 % konvejerinėms svarstyklėms numatyto greičio atžvilgiu. 8.2.3.3. Svarstyklių svėrimo dalies ilgis: konvejerinės svarstyklės turi būti sukonstruotos taip, kad jas eksploatuojant svarstyklių svėrimo dalies ilgis nekistų; turi būti įmanoma užplombuoti įtaisus, kuriais reguliuojamas svarstyklių svėrimo dalies ilgis. 8.2.3.4. Juostos įtempimas: juostos įtempimas nustatytoje konvejerio linijos vietoje praktiškai turi būti pastovus; įtempimas turi būti toks, kad normaliomis darbo sąlygomis tarp juostos ir vedančiojo ritinėlio nebūtų praslydimo. 8.2.3.5. Produkto poveikis: Sveriamo produkto tiekimas neturi paveikti svėrimo rezultatų. 8.3. Svėrimo įtaisas 8.3.1. Bendrosios savybės Svėrimo įtaisas turi atitikti savo paskirtį. Prireikus jį reikia apsaugoti nuo atsitiktinių, didžiausią svėrinio masę viršijančių apkrovų poveikio. Svėrinio laikiklis turi būti sukonstruotas taip, kad nebūtų papildomų paklaidų esant bet kokiam sveriamo produkto tiekimui. 8.3.2. Svėrinio balansavimo įtaisas Svėrinio balansavimo įtaisas turi veikti nenutrūkstamai, kai masė yra nuo nulio iki vertės, bent lygios didžiausiai svėrinio masei. Sveriama tik tada, kai svėrimo įtaisas veikia įprastomis darbo sąlygomis. 8.4. Poslinkio keitlys Poslinkio jutiklio (3.3.1.3.1) konstrukcija turi būti tokia, kad esant apkrautai ar neapkrautai juostai dėl praslydimo nekistų svėrimo rezultatai. Kai informacija yra skaitmeninė, ji turi atitikti juostos poslinkius, lygius arba mažesnius už svarstyklių svėrimo dalies ilgį. Kai informacija yra analoginė, ji negali būti pakeista nuo konvejerio juostos judėjimo nepriklausančiu signalu, išskyrus tikrinimo ar reguliavimo operacijas. 8.5. Sumavimo rezultato rodytuvai ir spausdintuvai 8.5.1. Rodymo kokybė Sumavimo rezultato rodytuvai ir spausdintuvai turi leisti patikimai, paprastai ir vienareikšmiškai įvertinti rezultatus paprasčiausiai sustatant greta skaitmenis ir turi būti su nurodytais atitinkamų masės vienetų pavadinimais ar simboliais. Neturi būti galimybės grįžti prie nulio sumavimo rezultato rodytuve. 8.5.2. Konvejerinių svarstyklių, turinčių keletą sumavimo rezultato rodytuvų ir spausdintuvų, padalos vertė Konvejerinių svarstyklių analoginio sumavimo rezultato rodytuvo ar rodytuvų padalos vertė negali daugiau kaip du kartus viršyti skaitmeninio sumavimo rezultato rodytuvo ar rodytuvų padalos vertės. Konvejerinių svarstyklių skaitmeninių rodytuvų ar spausdintuvų padalos vertės turi būti vienodos. 8.5.3. Svėrimo rezultatų pateikimo skaitmeniniu pavidalu būdas Svėrimo rezultatų skaitmeniniai rodmenys pateikiami išimtinai tik vienas po kito išrikiuotais skaičiais. 8.5.4. Svėrimo rezultatų patikimumas Rodomi rezultatai neturi būti iškreipiami, pvz., atsitiktinai sustojus juostai ar nutrūkus srovės tiekimui. 8.5.5. Rodymo sritis Sumavimo rezultato rodytuvai turi būti tokie, kad leistų skaityti vertę, atitinkančią produkto kiekį, ne mažesnį kaip pasveriamą per 10 valandų, svarstyklėms veikiant didžiausiu medžiagos srautu. 8.5.6. Papildomi sumavimo rezultato rodytuvai Papildomų sumavimo rezultato rodytuvų padalos vertė turi būti bent 10 kartų didesnė už sumavimo rezultato rodytuvo padalos vertę, nurodytą duomenų lentelėje. Šiems įtaisams netaikomi 5.2 punkte nustatyti reikalavimai. 8.5.7. Sumavimo rezultato rodytuvo įjungimas Tik teigiamas vertes rodantys sumavimo rezultato rodytuvai ir spausdintuvai turi būti išjungti, kai konvejeris veikia neapkrautas. Sumuotuvą įjungti ar išjungti turi pačios konvejerinės svarstyklės priklausomai nuo ant juostos esančio svėrinio. Teigiamas ir neigiamas sumavimo rezultato vertes rodantys rodytuvai ir spausdintuvai turi būti įjungti, kai juosta sukasi be svėrinio. Jie turi būti sukonstruoti taip, kad vibracijos neturėtų poveikio rodomiems rezultatams. Kontrolinio sumavimo rezultato rodytuvas turi veikti tik kontrolinio patikrinimo metu. 8.5.8. Kontrolinio sumavimo rezultato rodytuvas Kai bendrojo sumavimo rezultato rodytuvo padalos vertė yra didesnė negu: - 0,1 % mažiausios susumuotos masės 1 klasės svarstyklėms, - 0,2 % mažiausios susumuotos masės 2 klasės svarstyklėms, konvejerinėse svarstyklėse įtaisomas atskiras kontrolinio sumavimo rezultato rodytuvas su minėtųjų procentų neviršijančia padalos verte. 8.6. Nulio statos įtaisas Turi būti įmanoma subalansuoti neapkrautos juostos masę, veikiančią svėrinio laikiklį. 8.6.1. Neautomatinis nulio statos įtaisas Kai šį įtaisą galima tolydžiai reguliuoti rankiniu būdu, galutinio valdymo elemento tiesinis 10 mm poslinkis ar pasukimas pusę apsisukimo sudaromas poveikis per vieną valandą neturi viršyti: - 0,1 % per valandą nustatytos suminės masės, esant didžiausiam medžiagos srautui 1 klasės svarstyklėms, - 0,2 % per valandą nustatytos suminės masės, esant didžiausiam medžiagos srautui 2 klasės svarstyklėms. Kai įtaisas rankiniu būdu reguliuojamas netolydžiai, valdymo įtaiso reguliavimo žingsnį atitinkantis poveikis per vieną valandą neturi viršyti: - 0,01 % per 1 valandą nustatytos suminės masės, esant didžiausiam medžiagos srautui 1 klasės svarstyklėms, - 0,02 % per 1 valandą nustatytos suminės masės, esant didžiausiam medžiagos srautui 2 klasės svarstyklėms. Turi būti lengvai įvertinama, ar numatomi padaryti pataisymai yra teigiami, ar neigiami. 8.6.2. Pusiau automatinis ar automatinis nulio statos įtaisas Pusiau automatiniai ar automatiniai nulio statos įtaisai sukonstruojami taip, kad: - nulis būtų nustatomas įvykus sveikajam juostos apsisukimų skaičiui, - būtų rodoma operacijos pabaiga, - būtų signalizuojama apie ribines jų reguliavimo padėtis. Reguliavimo paklaida per vieną veikimo valandą neturi viršyti: - 0,1 % per 1 valandą nustatytos suminės masės, esant didžiausiam medžiagos srautui 1 klasės svarstyklėms, - 0,2 % per 1 valandą nustatytos suminės masės, esant didžiausiam medžiagos srautui 2 klasės svarstyklėms. Konvejerinių svarstyklių tikrinimo metu automatiniai nulio statos įtaisai turi būti išjungti. 8.6.3. Nulio kontrolės įtaisas Nulio kontrolės įtaisas iš esmės veikia naudojant papildomą masę, veikiančią svėrimo įtaisą, arba jos poveikį imituojant elektriniu būdu. Įtaisas turi atitikti šiuos reikalavimus: - papildoma masė turi būti padedama tam skirtu mechanizmu visada vienodai, - papildoma masė gali būti padedama tik juostai sukantis be svėrinio, - papildoma masė turi būti apsaugota nuo dulkių, - nulio kontrolė visada turi būti atliekama tuo pačiu būdu, - nulio kontrolė turi baigtis automatiškai, kai juosta padaro iš anksto nustatytą pilnų apsisukimų skaičių, - pasibaigus nulio kontrolės procesui, turi būti rodoma kontrolinė vertė, nustatyta pagal papildomą masę ir juostos apsisukimų skaičių. 8.6.4. Konvejerinės svarstyklės, kuriose įtaisytas nulio kontrolės įtaisas su papildoma mase Konvejerinėse svarstyklėse su sumavimo rezultato rodytuvu, rodančiu tik teigiamas vertes, nulio kontrolės įtaisas turi būti įrengiamas pagal 8.6.3 punkto nurodymus. Papildoma masė turi būti lygi 5 % didžiausiosios ribinės svėrimo įtaiso masės. Konvejerinėse svarstyklėse su sumavimo rezultato rodytuvu, rodančiu teigiamas ir neigiamas vertes, nulio kontrolės įtaisas gali būti įrengtas pagal 8.6.3 punkto nurodymus. Papildoma masė turi būti lygi 5 % arba 20 % didžiausiosios ribinės svėrimo įtaiso masės. 8.7. Nulinės sumos rodytuvas Nulinės sumos rodytuvas jokiu būdu negali daryti poveikio sumavimo rezultatui. 8.8. Signalizavimas apie neatitikimą didžiausiajai ribinei svėrimo įtaiso masei arba didžiausiam ar mažiausiam medžiagos srautui Jei buvo viršytos didžiausio medžiagos srauto ar didžiausiosios ribinės masės vertės arba nebuvo pasiekta mažiausia medžiagos srauto vertė, turi būti duodamas atitinkamas signalas. 8.9. Pagalbiniai įtaisai Pagalbiniai įtaisai neturi daryti poveikio svėrimo rezultatams. 8.10. Plombavimas Konvejerinių svarstyklių komponentus, kurių išmontavimas ar reguliavimas gali pakeisti metrologines charakteristikas, turi būti įmanoma užplombuoti laikantis EEB modelio patvirtinimo liudijime nurodytų sąlygų. 9. DUOMENŲ IR ĮSPAUDAVIMO PLOKŠTELĖS Ant konvejerinių svarstyklių žemiau nurodyta tvarka turi būti pateikiami šie duomenys: 9.1. Privalomi pagrindiniai duomenys, aiškiai užrašyti paskyrim o šalies kalba 9.1.1. Gamintojas. 9.1.2. Importuotojas (importuotoms svarstyklėms). 9.1.3. Konvejerinių svarstyklių pavadinimas. 9.1.4. Konvejerinių svarstyklių tipas ir gamyklinis numeris. 9.1.5. Numatomų sverti gaminio ar gaminių pavadinimas. 9.1.6. Mažiausia susumuotoji masė….. kg arba t (metrinių tonų). 9.1.7. Ciklų skaičius per valandą (konvejerinėms svarstyklėms, veikiančioms sudėties būdu). 9.1.8. Užrašas: "Svarstyklės turi būti nustatomos nuliui ne rečiau kaip kas tris valandas. Nulio statos kontrolė turi trukti ne trumpiau kaip…… apsisukimų" (Apsisukimų skaičius nulio statos kontrolei, atitinkantis 7.4.4.4 punktą, bus nustatytas atliekant EEB modelio tvirtinimą). 9.2. Pagrindiniai kodiniai duomenys 9.2.1. Privalomi visais atvejais: - EEB modelio patvirtinimo ženklas, - tikslumo klasės nuoroda: +++++ TIFF +++++ arba +++++ TIFF +++++ - sumuotuvų skalės padalos vertė: dt =, - skaitmeninių sumuotuvų skalės padalos vertė dtd =, - didžiausioji ribinė masė: Max…, - didžiausias medžiagos srautas: Qmax…, - mažiausias medžiagos srautas: Qmin……, - vardinis juostos greitis: v =….. m/s, - svėrimo dalies ilgis: L =… m, - atpažinimo žymos ant konvejerinių svarstyklių dalių, kurios nėra tiesiogiai pritvirtintos prie pagrindinio svarstyklių korpuso. 9.2.2. Privalomos, kai reikalinga: - nulinės sumos rodytuvo skalės padalos vertė: do =, - kontrolinė vertė su 7.4.4.2 punkte nustatytais leidžiamais nuokrypiais (konvejerinėms svarstyklėms, kuriose įtaisytas nulio kontrolės statos įtaisas su papildoma mase). 9.3. Papildomieji duomenys Atsižvelgiant į tai, kaip konkrečiai bus naudojamos konvejerinės svarstyklės, metrologijos tarnyba, išduodanti EEB modelio patvirtinimo liudijimą, gali reikalauti vieno ar kelių papildomų duomenų, susijusių su EEB modelio patvirtinimu. 9.4. Aprašomųjų duomenų pateikimas Aprašomieji duomenys turi būti neištrinami ir tokių matmenų, pavidalo bei ryškumo, kad normaliomis svarstyklių naudojimo sąlygomis juos būtų galima lengvai perskaityti. Jie grupuojami vienoje aiškiai matomoje svarstyklių vietoje ant duomenų plokštelės, pritvirtintos šalia rodytuvo, arba rašomi tiesiai ant paties rodytuvo. Duomenų plokštelę turi būti įmanoma užplombuoti. 9.5. Įspaudavimas Duomenų plokštelėje gali būti palikta vietos įspaudams. Jei joje vietos įspaudams nėra palikta, šalia jos turi būti pritvirtinta specialiai tam skirta plokštelė. IV SKYRIUS METROLOGINIAI BANDYMAI Konvejerinių svarstyklių EEB modelio patvirtinimas ir EEB pirminė patikra atliekami pagal Direktyvą Nr. 71/316/EEB. Kai kurie iš šių reikalavimų patikslinami šiame skyriuje. 10. EEB MODELIO PATVIRTINIMAS 10.1. Prašymas EEB modelio patvirtinimui Prašyme EEB modelio patvirtinimui turi būti pateikiama ši informacija ir prie jo pridedami šie dokumentai: 10.1.1. Metrologinės charakteristikos 10.1.1.1. Duomenys, kaip nurodyta 9 skirsnyje. 10.1.1.2. Ypatingos svėrimo įtaiso charakteristikos. 10.1.2. Aprašomieji dokumentai: - viso konvejerio bendrojo vaizdo brėžinys ar eskizas, - visų metrologijos požiūriu svarbių dalių brėžiniai, modeliai ar nuotraukos, - aprašymas ir scheminis brėžinys, aiškiai iliustruojantis konvejerinių svarstyklių veikimą. 10.2. EEB modelio patvirtinimo bandymai 10.2.1. Bandymai, atliekami modeliavimo būdu Šie konvejerinių svarstyklių bandymai yra atliekami su konvejeriu, prie kurio jas numatoma prijungti, arba be jo. Svarbiausia, kad šie bandymai turi sudaryti galimybę įvertinti, kokį poveikį įprastomis naudojimo sąlygomis konvejerinėms svarstyklėms gali turėti paveikieji dydžiai (temperatūra, įtampa, dažnis ir kt.). Jei reikia, kiekvieno iš jų poveikis ištiriamas atskirai. Konvejerinės svarstyklės turi atitikti 7.3 punkto reikalavimus. 10.2.2. Bandymai normaliomis naudojimo sąlygomis Šie bandymai atliekami su sveriamu produktu, kurio kiekis bent lygus mažiausiai susumuotajai masei, medžiagos srauto vertėms esant tarp mažiausios ir didžiausios jo vertės. Konvejerinės svarstyklės turi atitikti 7.4 punkto reikalavimus. 11. EEB PIRMINĖ PATIKRA Konvejerinių svarstyklių EEB pirminė patikra atliekama dviem etapais. 11.1. Pirmąjį etapą sudaro tokie veiksmai: - tikrinimas, ar konvejerinės svarstyklės atitinka patvirtintą modelį, ir įvairių sudedamųjų dalių ištyrimas, - sumavimo bandymai imituojant poslinkius pagal 7.3.1, 7.3.3, 7.3.4, 7.3.5 ir 7.3.7 punktų, išskyrus 7.3.7.4.2 punktą, reikalavimus. Kai juostinis konvejeris yra konvejerinių svarstyklių sudėtinė dalis (3.2.2.2), atliekami visos sistemos bandymai. Kai konvejerinės svarstyklės yra su svėrimo platforma (3.2.2.1), bandymai atliekami su konvejerinėmis svarstyklėmis be juostinio konvejerio, naudojant poslinkų imitatorių. Šie bandymai, pagrįsti naudojamų masių etalonų vertėmis, turi parodyti sumavimo rezultatą, t. y. susumuota masę ir vieną iš dviejų: arba ciklų skaičių, arba skaičių, išreiškiantį poslinkių imitatoriumi bandymo metu sumodeliuotą juostos poslinkį. 11.2. Antrojo etapo veiksmai yra tokie: 11.2.1. Bandymai konvejerinių svarstyklių įrengimo vietoje Turi būti galimybė lengvai ir patikimai atlikti bandymus konvejerinių svarstyklių įrengimo vietoje su sverti numatomu produktu. Konvejerinės svarstyklės įrengiamos taip, kad jų patikrą galima būtų atlikti nenutraukiant normalaus jų veikimo. Netoli tikrinamųjų konvejerinių svarstyklių turi būti nuolat prieinamos, 7.4.2 punkto reikalavimus atitinkančios kontrolinės svarstyklės, ir jomis pasverto produkto saugojimas bei transportavimas turi būti taip organizuotas, kad būtų išvengta bet kokių produkto nuostolių. 11.2.2. Poslinkių jutiklio slysties tikrinimas Jei kyla įtarimas dėl poslinkio jutiklio slysties, tai ji turi būti matuojama. 11.2.3. Nulio statos tikrinimas Šio bandymo metu turi įvykti juostos pilni apsisukimai 7.4.4.2 ir 7.4.4.5 punktuose nustatytomis sąlygomis. 11.2.4. Nulio pastovumas Konvejerinių svarstyklių įrengimo vietoje atliekamų bandymų metu nulio pastovumas turi atitikti 7.4.4.4 punkto reikalavimus. Su svarstyklėmis, kuriose įrengtas nulio kontrolės įtaisas su papildoma apkrova, bandymas atliekamas ne mažiau kaip penkis kartus. Gauti nuokrypiai nuo kontrolinės vertės neturi viršyti verčių, apskaičiuotų taikant 7.4.4.4 punkto nuostatas. 11.2.5. Bandymai su sveriamąja medžiaga Šie bandymai atliekami normaliomis naudojimo sąlygomis su ne mažiau kaip dviem medžiagos srautais, neviršijančiais mažiausio ir didžiausio medžiagos srautų. Jie atliekami naudojant produkto kiekį, ne mažesnį kaip mažiausia susumuotoji masė. Produkto masė tikrinama, kol jis nėra perėjęs per konvejerines svarstykles, arba po to. V SKYRIUS REKOMENDUOJAMOS PRAKTINĖS NUOSTATOS 12. KONSTRUKCIJA Konvejerinės svarstyklės, sukonstruotos pagal šias nuostatas, laikomos atitinkančiomis tam tikrus pirmesnių skyrių skirsnius. 12.1. Ypatingos įrengimo sąlygos Konvejerinės svarstyklės turi būti įrengtos pagal šias sąlygas: 12.1.1. Konvejerio ritinėliai Konvejerio ritinėliai ir ritinėlių eilės turi būti taip įrengtos, kad kiekvienoje grupėje jų viršutinės sudaromosios būtų lygiagrečios. Tie ritinėliai, kurie yra prie pat galinių ritinėlių, neprivalo atitikti šį reikalavimą. Palinkimo kampas tarp šoninių ritinėlių ašių ir vidurinių ritinėlių ašių neturi būti didesnis kaip 20o 1 klasės ir 30o 2 klasės svarstyklėms. Ritinėlių viršutinių sudaromųjų plokštumos išilginio pjūvio nuolydis neturi būti didesnis kaip 10 % 1 klasės ir 20 % 2 klasės svarstyklėms, numatant priemones, kad produktas jokiu būdu neslystų. 1 klasės svarstyklių svėrimo ritinėliai ir laikantieji ritinėliai, esantys prieš pat ir tuoj pat už svėrimo platformos, įrengiami ant rutulinių guolių ar jiems lygiaverčių įrenginių; šie ritinėliai turi būti taip orientuoti, kad jų nelygiagretumas, esant apkrovai lygiai maždaug pusei didžiausiosios ribinės masės, turi būti ne didesnis kaip 0,3 mm, o ekscentrisitetas neturi viršyti 0,2 mm. 12.1.2. Konvejerio juosta 12.1.2.1. Sujungimo vietos: juosta turi būti iš vienos ar dviejų dalių su vienodomis charakteristikomis; sujungimo vieta ar vietos turi būti įžambios, o tarp sujungimo vietos ir juostos šoninio krašto susidarantis smailus kampas neturi viršyti 45o. 12.1.2.2. Ilgis: išvyniotos juostos ilgis neturi viršyti mažesnės iš šių dviejų verčių: - atstumo, kurį bet kuris juostos taškas mažiausiu vardiniu greičiu pasislenka per 1,5 min, - arba 100 m. 12.1.3. Sveriamo produkto poveikis Atstumas tarp svėrimo platformos ir tiekimo įtaiso turi būti 2–5 kartus didesnis už atstumą, kurį didžiausiu greičiu per vieną sekundę pasislenka bet kuris juostos taškas. 12.2. Poslinkio keitlys Juostos poslinkį atitinkančio ilgio ar jos greičio matavimai atliekami iš vidinės juostos pusės. Į integravimo būdu veikiančių svarstyklių poslinkio keitlį turi būti įmanoma įmontuoti įtaisą, skaičiuojantį poslinkio jutiklio pilnus apsisukimus ar jų dalis. 12.3. Medžiagos srauto arba akimirkinės svėrinio masės rodytuvai Akimirkinės svėrinio masės ir medžiagos srauto rodytuvų skalės dalys, kurios atitinka vertes, nepriklausančias intervalui tarp mažiausio ir didžiausio medžiagos srauto, turi skirtis nuo likusios skalės dalies. Šiuos rodytuvus galima pakeisti ar papildyti registravimo įtaisu, jei tai neturi poveikio svėrimo rezultatams. Jei akimirkinės svėrinio masės rodytuvas taip pat yra ir medžiagos srauto rodytuvas, jame turi būti įrašas: "Medžiagos srautas galioja juostos greičiui….. m/s". 12.4. Sumavimo rezultato rodytuvai ir spausdintuvai Tik teigiamas vertes rodantys sumavimo rezultato rodytuvai ir spausdintuvai įjungiami tik tada, kai medžiagos srautas pasiekia 5 % didžiausios medžiagos srauto vertės. [1] OL L 335, 1973 12 5, p.1. --------------------------------------------------